Mutual fund Society
สังคมกองทุนรวม
19 ส.ค. 2554

สังคมกองทุนรวม 
โดย..แฟมิลี่ โนฮาว
ประจำวันศุกร์ที่ 8 เม.ย. 2554 ...•สงสัยจะเป็นข่าวดีที่มีอยู่ท่วมท้นตลาดในยามนี้ ทำให้เงินทุนต่างชาติแวะเข้ามาพักฐานในไทยระลอกใหญ่ ...•ไม่ใช่เฉพาะในไทยเท่านั้น แต่ยังเป็นตลาดเอเชียอื่นๆ ด้วย อาทิ ไต้หวัน เกาหลีใต้ อินโดนีเซีย และอินเดีย ที่ต่างได้อานิสงส์เม็ดเงินลงทุนต่างชาติผลักดันดัชนีหุ้นกันเป็นแถว ...•ส่วนบ้านเราเม็ดเงินต่างชาติรอบนี้จะเข้ามาดันดัชนีได้มากน้อยเพียงไร ผู้รู้ก็ยังหวั่นใจ แต่ยังให้คำแนะนำว่าหุ้นที่น่าสนใจในรอบนี้ ได้แก่หุ้นที่ได้ประโยชน์จากวิกฤตนิวเคลียร์ในญี่ปุ่น รวมทั้งหุ้นที่มีการเทรดกับญี่ปุ่น และเป็นสินค้าที่สามารถช่วยบูรณะซ่อมแซมความเสียหายที่เกิดขึ้นจากภัยพิบัติครั้งนี้ได้ ...•ส่วนปัจจัยบวกที่มีอยู่หลายอย่างในช่วงนี้คือ ราคาน้ำมันที่ปรับเพิ่มขึ้น การปรับอัตราดอกเบี้ยขึ้น การประกาศยุบสภา และการกำหนดวันเลือกตั้ง ปัจจัยน้ำท่วมแม้เป็นเรื่องเศร้า แต่การฟื้นฟูความเสียหายต้องมีแน่ รัฐบาลประกาศจัดสรรงบประมาณไปแล้ว และสุดท้ายคือสัญญาณเทคนิคในช่วงนี้ค่อนข้างดี ...•ไล่มาเสียยืดยาว หากดูผลดำเนินงานกองทุนรวม ปรากฏว่ากองทุนหุ้นที่ลงทุนในหุ้นขนาดใหญ่ หรือEquity Large Cap Fund มีผลดำเนินงานที่ค่อนข้างดี ...•ตัวเลขเดือน ก.พ. ปรากฏว่ากองทุนหุ้นของ บลจ.กสิกรไทย วิ่งมาเป็นแถว ดูท่าจะทำกลยุทธ์เชิงรุกต่อเนื่องมาจากปีก่อน ไม่ว่าจะเป็นกองทุน K Equity DIV LTF, K Equity LTF, K Growth, K Equity RMF ต้องรอดูผลดำเนินงานในไตรมาสแรกกันต่อไป ตัวเลขน่าจะใกล้ออกแล้ว ...•ด้าน บลจ.อยุธยา ยังยิ้มกันไม่เลิก เพราะได้รางวัลกองทุนยอดเยี่ยมมา 3 รางวัล ในเวที Morningstar &amp; M&amp;W เมื่อสัปดาห์ก่อน ...• ส่วน บลจ.ทิสโก้ ขออาละวาดในย่านเอเชียต่อ ส่งกองทุนเปิดทิสโก้ เอเชีย ลีดเดอร์ ทริกเกอร์ 15% #3 ลงทุนในกองทุน ETF หุ้นในต่างประเทศที่ซื้อขายในตลาดหลักทรัพย์ฮ่องกงหรือตลาดหลักทรัพย์สิงคโปร์ ขาย IPO ถึงวันที่ 12 เม.ย. ...•บลจ.ยูโอบี ออกเป็นกองทุนที่ลงทุนในตราสารหนี้ในประเทศ ชื่อกองทุนเปิดยูโอบี เอสบี 6/10 อายุ 6 เดือน ขาย IPO ถึงวันที่ 18 เม.ย. ...•สัปดาห์หน้าปิดทำการกันยาวหลายวัน เปิดมาพบกับมุมมอง ดร.ก้องเกียรติ โอภาสวงการ ประธานกรรมการ บล.เอเซีย พลัส ที่ให้ความเห็นเรื่องลงทุนในต่างประเทศมาตั้งแต่ต้นปี โดย บลจ.แอสเซท พลัส ในเครือ จะออกกองทุนเปิดแอสเซท พลัส สตาร์ ลงทุนในหุ้นชั้นนำในต่างประเทศอดใจรอฟังกันช่วงหลังสงกรานต์